recursal/SuperWikiNEXT-32B huggingface dataset:
பீமன் வேடமணிந்தவர்- வண்டி வேடிக்கை நிகழ்வில் ஒரு காட்சி
**வண்டி வேடிக்கை** என்பது தமிழ்நாட்டின் சேலம் மாவட்டத்தில் குகை பகுதியில் நடைபெறும் 
ஒரு வழிபாட்டு நிகழ்வாகும். சேலம் மாவட்டத்தில் ஆடிமாதத்தில் பல்வேறு கோவில்களில் ஆடித்திருவிழா நடைபெறும்.
ஆடித் திருவிழாவின் போது, சேலம் குகை ஸ்ரீமாரியம்மன், காளியம்மன் கோயிலில் நடக்கும் வண்டி வேடிக்கை நிகழ்ச்சி 100 வருடங்களுக்கு மேலாக மக்களிடையே மிகவும் புகழ்பெற்று விளங்கி வருகிறது. கண்ணைக் கவரும் வண்ண மின் விளக்குகளால், அலங்கரிக்கப்பட்ட தேர்களில் விண்ணுலக கடவுளர்களின் வேடமணிந்தவர்கள், மக்கள் கூட்டத்தில் வலம் வந்து ஆசி வழங்குவது தான், வண்டி வேடிக்கை விழாவின் சிறப்பம்சம். திருவிழாவின் போது பக்தர்கள் நோன்பு இருந்து கடவுள் உருவங்களைத் தரித்து, வண்ண வண்ண வண்டிகளில் வலம் வருவர். பெரும்பாலும் புராணக் கதைகளில் வரும் நிகழ்வுகள் நாடகமாக நடித்துக் காட்டப்படும். பெண்கள் இந்நிகழ்வில் பங்குபெறுவதில்லை. ஆண்களே பெண்வேடமிட்டு வருவர். 

இந்த நிகழ்ச்சியில் கலந்து கொள்ள 5 முதல் 20 வரையான வண்டிகள் தயார் செய்யப்பட்டும். அவ்வண்டிகளில் மின் விளக்குகளால் அலங்கரித்து ஒளி, ஒலி அமைப்புகள் செய்யப்படும். அலங்கார வண்டிகள் பல்வேறு பகுதிகளில் இருந்து வந்து குகை கோவிலை மூன்று முறை சுற்றி செல்லும். குகை மாரியம்மன் கோவிலில் நடக்கும் வண்டி வேடிக்கை நிகழ்ச்சியை காண தமிழகம் முழுவதும் இருந்து பக்தர்கள் வருவார்கள். வேண்டியது நிறைவேறியதும் பக்தர்கள் வண்டி வேடிக்கையில் கடவுள் வேடத்தில் வந்து அம்மனை வணங்கி செல்வார்கள். மழை வேண்டியும், விவசாயம் செழிக்கவும் வண்டிகளில் பக்தர்கள் வேடமிட்டு வந்து அம்மனை வணங்கி செல்வார்கள்.

பக்தர்கள், சிவன், பார்வதி, லட்சுமி, பிள்ளையார், முருகன் ஆகியோர் கைலசாத்தில் அமர்ந்திருப்பதை போலவும், ரதி மன்மதன் வேடம், பெருமாள், ஸ்ரீதேவி, பூதேவி, கருடாழ்வார் வேடம் அணிந்தும், வண்டியில் ஊர்வலமாக செல்வர். மேலும், அர்ச்சுனன் வில் வித்தை அரங்கேற்றம், கிருஷ்ணன், நரசிம்மன் இரணியனை வதம் செய்தது. மதுரை மீனாட்சி, காஞ்சி காமாட்சி, காசி விசாலட்சி , வள்ளி, தெய்வானை வேடம் ஆகியவை மிகவும் நேர்த்தியாகப் புணையப்படும். மாலை 4.30 மணியில் இருந்து இரவு 10.30 மணி வரை இந்நிகழ்வு நடைபெறும். சேலம் மாநகரின் சுற்று வட்டார பகுதிகளைச் சேர்ந்த ஆயிரக்கணக்கான பக்தர்கள், வண்டி வேடிக்கை நிகழ்ச்சியை, குழந்தைகளுடன் கண்டு களிப்பர்.

படிமங்கள்
---------

* 
* 
* 
* 
*

மேற்கோள்
--------

1. ↑  "காப்பகப்படுத்தப்பட்ட நகல்" இம் மூலத்தில் இருந்து 2012-08-11 அன்று. பரணிடப்பட்டது.. .
2. ↑  "காப்பகப்படுத்தப்பட்ட நகல்" இம் மூலத்தில் இருந்து 2012-09-25 அன்று. பரணிடப்பட்டது.. .
3. ↑

வெளியிணைப்புகள்
---------------

* யாகூ தளத்தில் வெளியான அசைபடம்
* தினமலர் செய்தி
* மாலை மலர் செய்தி பரணிடப்பட்டது 2012-09-25 at the வந்தவழி இயந்திரம்
* தினகரன் செய்தி பரணிடப்பட்டது 2012-08-11 at the வந்தவழி இயந்திரம்
**மார்டன் எவர்ட் ரெய்னூட் செரார்ட் நிக்கோலாசு சான்சன்** (*Maarten Evert Reinoud Gerard Nicolaas Jansen*) இடச்சு கல்வியாளர் மற்றும் இடைஅமெரிக்கன் தொல்லியல் மற்றும் வரலாற்று பேராசிரியர் ஆவார். இவர் 1952 ஆம் ஆண்டில் அக்டோபர் மாதம் 4 ஆம் தேதியன்று சீசுட்டில் பிறந்தார். 2007 ஆம் ஆண்டு நிலவரப்படி, சான்சன் நெதர்லாந்து நாட்டின் லைடன் பல்கலைக்கழகத்தில் தொல்பொருள் பீடத்தின் டீன் பதவியை வகித்தார். சான்சன்,கொலம்பியனுக்கு முந்தைய மெசோ அமெரிக்கன் ஆய்வுகளில் சர்வதேச அளவில் புகழ்பெற்ற நபராக உள்ளார். மத்திய-தெற்கு மெக்சிக்கோவின் ஓக்சாகன் பகுதியிலிருந்து மிக்சுடெக் நாகரிகத்தின் கலாச்சாரம், வரலாறு மற்றும் கையெழுத்துப் பிரதிகள் தொடர்பான நிபுணத்துவத்தின் குறிப்பிட்ட துறைகளில் இவர் பங்களித்துள்ளார் .

குறிப்புகள்
-----------

1. ↑  CNWS (n.d.)

மேற்கோள்கள்
-----------

* CNWS Research School (n.d.). "Prof. dr. M.E.R.G.N. Jansen". *School of Asian, African and Amerindian Studies* (Leiden University).. பார்த்த நாள்: 2007-08-21.

வெளி இணைப்புகள்
---------------

* லைடன் பல்கலைக்கழகத்தில் சான்சனின் ஆசிரியப் பக்கம்
கடல் வலயங்களின் திட்ட வரைபடம்
ஐக்கிய நாடுகள் சபையின் கடல் சட்டத்தின்படி, **உட்கடல் பகுதி** (*Internal waters*) என்பது, ஒரு நாட்டின் ஆளுகைக்குட்பட்ட கடற்பரப்பின் அடிகோட்டுப் பகுதிக்கு அருகில் உள்ள நீர்ப்பரப்பு ஆகும். தீவுகள் இதில் சேராது. ஆறுகள், கால்வாய் போன்ற நீர்வழிகளும் சிறிய விரிகுடா பகுதிக்குள் இருக்கும் நீர்ப்பரப்பும் உட்கடல் பகுதிக்குள் அடங்கும்.

ஒரு நாட்டிற்குள் இருக்கும் இறையாண்மை அதன் உட்கடல் பகுதிக்கும் பொருந்தும். ஒரு கடலோர நாடு, உட்கடல் பகுதி சார்ந்த சட்டம் இயற்ற, பயன்பாடுகளைக் கட்டுப்படுத்த, மற்றும் எந்த வளங்களையும் பயன்படுத்த அதற்கு அதிகாரம் உண்டு. நாடுகளுடன் ஒப்பந்தங்கள் இல்லையென்றால், வெளிநாட்டு கப்பல் உட்கடல் பகுதிக்குள் நுழைய அனுமதி இல்லை. குற்றமற்ற செல்வழிக்கும் கூட உரிமை இல்லாமல் இருப்பது தான் உட்கடல் பகுதி மற்றும் ஆளுகைக்குட்பட்ட கடற்பரப்புக்கும் உள்ள வேறுபாடு ஆகும். தீவு நாடுகளில் கடைகோடித் தீவு வரை உள்ள தீவு நீர், உட்கடல் பகுதி நீராக கருதப்படுகிறது, ஆனால் இதில் குற்றமற்ற செல்வழிக்கு அனுமதி தர வேண்டும், எனினும் தீவு நாடு குறிப்பிட்ட கடல் பாதைகளை இந்த நீரில் நியமிக்கலாம்.

ஒரு வெளிநாட்டு கப்பல் உட்பகுதி நீருக்குள் நுழைய அனுமதிப் பெற்றிருந்தால், அது அந்நாட்டின் கடலோர சட்டத்திற்கு உட்பட்டது ஆகும். துறைமுகத்தில் நிகழ்த்தப்படும் குற்றம் மற்றும் அங்கே கப்பல் குழுவால் நிகழ்த்தப்படும் குற்றம் கடலோர நாட்டின் வரையறைக்குள் வருகின்றது. கடலோர நாடு கப்பலின் விவகாரங்களுக்குள் கப்பலின் தலைவரே உள்ளூர் அதிகாரிகளின் தலையீட்டை கோரினால், கடலோர நாட்டின் அமைதி மற்றும் பாதுகாப்பிற்கு ஆபத்து ஏற்பட்டால் அல்லது சுங்க விதியை செயல்படுத்த தலையிடலாம்.

பிணக்குகள்
----------

ஒரு நீர் வழியை ஒரு நாடு தன் உட்கடல் பகுதி என்று உரிமை கோரினால், மற்ற நாடுகளில் அது சர்ச்சையை ஏற்படுத்தும். எடுத்துக்காட்டாக, கனடா வடமேற்கு வழித்தடத்தின் ஒரு பகுதியை தனது உட்கடல் பகுதி என்று உரிமை கோரியதால், ஐக்கிய அமெரிக்காவில் பிணக்கை ஏற்படுத்தியது.

1994இல் உருவாக்கப்பட்ட கடல் சட்டத்தின் பன்னாட்டு தீர்ப்பாயத்திற்கு, பலநாடுகளுக்கு இடையில் நடைபெறும் கடல் சார்ந்த பிணக்குகளைத் தீர்க்கும் அதிகாரம் உண்டு.

மேற்கோள்கள்
-----------

1. ↑  UN Convention on the Law of the Sea, Part II, Article 8 *Internal waters*
2. ↑  UN Convention on the Law of the Sea, Part II, Article 2
3. ↑  
"UNCLOS part IV, ARCHIPELAGIC STATES". Admiralty and Maritime Law Guide. 10 December 1982.. பார்த்த நாள்: 2008-01-18.
4. ↑  
Nathan VanderKlippe (April 9, 2006). "Northwest Passage gets political name change". CanWest News Service இம் மூலத்தில் இருந்து April 2, 2016 அன்று. பரணிடப்பட்டது... பார்த்த நாள்: 2008-01-18.
5. ↑  
Rob Huebert (Winter 2001). *Climate Change and Canadian Sovereignty in the Northwest Passage*. ISUMA. பக். 86–94 இம் மூலத்தில் இருந்து 2002-01-31 அன்று. பரணிடப்பட்டது... பார்த்த நாள்: 2008-01-13.
6. ↑  
Alanna Mitchell (February 5, 2000). "The Northwest Passage Thawed". Globe and Mail. pp. A9 இம் மூலத்தில் இருந்து 2007-12-28 அன்று. பரணிடப்பட்டது... பார்த்த நாள்: 2008-01-18.

வெளியிணைப்புகள்
---------------

* UN Convention on the Law of the Sea
**ரவுல் து டோயிட்டு** (*Raoul du Toit*) சிம்பாப்வே நாட்டைச் சேர்ந்த ஒரு சுற்றுச்சூழல் ஆர்வலராவார். சிம்பாப்வே நாட்டில் எஞ்சியிருக்கும் பெரும் விலங்கினத்தைச் சேர்ந்த கருப்பு காண்டாமிருகத்தைப் பாதுகாப்பதற்காக முன்னெடுத்த முயற்சிகளுக்காக 2011 ஆம் ஆண்டு டோயிட்டுக்கு கோல்டுமேன் சுற்றுச்சூழல் விருது வழங்கப்பட்டது.

பெரிய கருப்பு காண்டாமிருகங்கள் எண்ணிக்கையில் உலகின் நான்காவது இடத்திலிருக்கும் சிம்பாப்வே அதன் பாதுகாப்பு முயற்சிகளில் தொடர்ச்சியான வெற்றிகளையும் தோல்விகளையும் நிரூபித்துள்ளது. 1980 ஆம் ஆண்டுகளின் பிற்பகுதியில் பேரழிவு தரும் வேட்டையைத் தொடர்ந்து 1990 ஆம் ஆண்டுகளின் சிம்பாப்வேயின் கருப்பு காண்டாமிருகங்களின் எண்னிக்கையை அதிகரிப்பதில் பாதுகாப்பு முயற்சிகள் ஒருங்கிணைக்கப்பட்டன. கால்நடை வளர்ப்பை வனவிலங்கு பாதுகாப்பு நிலையங்களாக மாற்றுவதற்கான முதன்மை இனமாக காண்டாமிருகங்கள் தெற்கு சிம்பாப்வேயில் உள்ள பகுதிகளுக்கு மாற்றப்பட்டன. இனப்பெருக்கம் திட்டங்கள் நிறுவப்பட்டு இனப்பெருக்கம் மேம்பட்டது.

வாழ்க்கைக் குறிப்பு
-------------------

சிம்பாப்வேயில் பிறந்த ரவுல் டு டோயிட்டு ஒரு வலுவான பாதுகாப்பு நெறிமுறைகளுடன் வளர்ந்தார். தனது ஓய்வு நேரத்தை இயற்கையோடு செலவிட்டார். தென்னாப்பிரிக்காவில் நீர் மின் திட்டங்களின் சுற்றுச்சூழல் பாதிப்புகளைப் பற்றி படிப்போடு தனது வாழ்க்கையைத் தொடங்கினார். ஆனால் பின்னர் கண்டம் முழுவதும் காண்டாமிருகம் மற்றும் யானைப் பாதுகாப்பு பணிகளை ஒருங்கிணைக்கும் ஒரு சர்வதேச அமைப்பில் சேர்க்கப்பட்டார். இங்கிருந்து கொண்டே டோயிட்டு இந்த இனங்களின் ஆரோக்கியமான எண்னிக்கைப் பெருக்கம் ஆப்பிரிக்காவின் அரை வறண்ட பகுதிகளில் பல்லுயிர் மற்றும் வனவிலங்கு அடிப்படையிலான வளர்ச்சியை எவ்வாறு மேம்படுத்துகிறது என்பதைக் கண்டார். தனது சொந்த நாடான சிம்பாப்வேயில் கிராமப்புற வளர்ச்சியுடன் இணைக்கப்பட்ட காண்டாமிருக பாதுகாப்புக்கான புதுமையான மாதிரிகளை ஊக்குவிக்கப் புறப்பட்டார்.

மேற்கோள்கள்
-----------

1. ↑  Gill, Victoria (11 April 2011). "Goldman Prize: Zimbabwe's rhino rescuer honoured". *BBC News*.. பார்த்த நாள்: 31 May 2012.
2. ↑  "2011 Goldman Environmental Prize Recipients". Goldman Environmental Prize இம் மூலத்தில் இருந்து 4 June 2012 அன்று. பரணிடப்பட்டது... பார்த்த நாள்: 30 May 2012.
3. ↑  "2011 Recipient for Africa: Raoul du Toit". Goldman Environmental Prize இம் மூலத்தில் இருந்து 12 நவம்பர் 2011 அன்று. பரணிடப்பட்டது... பார்த்த நாள்: 30 May 2012.
4. ↑  "Raoul du Toit" (in en-US). .
**புனித ரோமப் பேரரசன் இரண்டாம் பிரான்சிஸ்** (*Francis II, Holy Roman Emperor*, ஜெர்மன் மொழி: Franz II, Heiliger Römischer Kaiser, பெப்ரவரி 12, 1768 – மார்ச் 2, 1835) என்பவர் புனித ரோமப் பேரரசின் கடைசி மன்னர். இவன் 1792 ஆம் ஆண்டில் இருந்து 1806 வரை பதவியில் இருந்தார். ஆகஸ்ட் 6, 1806 இல் அவுஸ்டர்லித்ஸ் என்ற இடத்தில் பிரான்சின் முதலாம் நெப்போலியனுடன் இடம்பெற்ற போரில் பெரும் தோல்வியடைந்ததைத் தொடர்ந்து பதவியிழந்தார். 1804 ஆம் ஆண்டு இவர் ஆஸ்திரியப் பேரரசை உருவாக்கி *ஆஸ்திரியாவின் முதலாம் பிரான்சிஸ்* என்ற பெயரில் அதன் முதலாவது பேரரசன் ஆனார். 1835 ஆம் ஆண்டு வரை ஆஸ்திரியாவின் பேரரசனாகப் பதவி வகித்து இரண்டு பேரரசுகளை ஆண்ட ஒரேயொரு மன்னன் பெயரைப் பெற்றான். அவுஸ்டர்லித்சில் தோல்வியடைந்தாலும் முதலாம் பிரான்சிஸ் தொடர்ந்து நெப்போலியனை எதிர்த்து போரிட்டு மேலும் பல தோல்விகளைச் சந்தித்தான். எனினும் பிரான்சிசின் மகள் ஆஸ்திரியாவின் மரீ லூயிஸ் முதலாம் நெப்போலியனை மார்ச் 10, 1810 இல் மணம் புரிந்து பிரான்சின் அரசியானாள்.

படிமங்கள்
---------

* இரண்டாம் பிரான்சிஸ்இரண்டாம் பிரான்சிஸ்
* இரண்டாம் பிரான்சிசும் அவனது குடும்ப்பமும்இரண்டாம் பிரான்சிசும் அவனது குடும்ப்பமும்
* பிரான்சிசின் இரண்டாம் மனைவி மரீயா தெரேசாபிரான்சிசின் இரண்டாம் மனைவி மரீயா தெரேசா

மேற்கோள்கள்
-----------

1. ↑  Wheatcroft 2009, ப. 233
2. ↑  Wheatcroft 2009, ப. 234
3. ↑  Wheatcroft 2009, ப. 235
**தண்ணாடி** (sun glasses) என்பது பிரகாசமான பகல் நேரங்களில் பாதுகாப்பான நல்ல பார்வையினையும், பாதுகாப்பாகவும் அமையும் வகையில் வடிவமைக்கப்பட்ட கண் கண்ணாடியாகும். கண்ணிற்கு குளிர்ச்சியினை அளிக்கவல்லது. உயர் நிலை புறஊதாக் கதிர்களிலிருந்து எவ்வித சேதமுமின்றி ஒருவருடைய கண்களை பாதுகாக்கும் தன்மையுடையது. வழக்கமான கண்ணாடிகள் இருட்டறைகளிலும் ஒளிச்செறிவு மிக்க இடங்களிலும், கண்களுக்கு கூச்சம் ஏற்படுத்தும். மேலும் பாதுகாப்பற்றவை. அதனால் இவற்றை விட அதிக சிறப்புமிக்கவை தண்ணாடிகள் (sun glasses) ஆகும். பெரும்பாலான தண்ணாடிகளில் சரியான திறனுள்ள ஒளிவில்லைகளை (corrected power lenes) பயன்படுத்தப்படுவதில்லை. எனவே, மருத்துவரது ஆலோசனையின் பேரில் சரியான திறனுடைய தண்ணாடிகளை அணிவது நல்லது. சிறப்பு தண்ணாடிகள் திட்பக்காட்சிக் கருவியமைவு முறையினையும் அல்லது முப்பரிமாண திரைப்படங்களையோ காண உதவும் வகையில் வடிவமைக்கப்பட்டுள்ளன. சில சமயங்களில் வெறுமனே அழகியலுக்காகவும் இவை பயன்படுத்தப்படுகின்றன. மிகச்சரியான திறனுடைய நல்ல விலையுயர்ந்த தண்ணாடிகளும், நெகிழிகளாலும் சாதாரண கம்பிசட்டகத்துடனும் மற்றும் பிற பொருட்கள் மூலம் தயாரித்து விலைகுறைவாகவும் தயாரிக்கப்படுகின்றன.

மேற்கோள்கள்
-----------

1. ↑  American Optometric Association, "UV Protection – Sunglasses Shopping Guide பரணிடப்பட்டது சூலை 28, 2016 at the வந்தவழி இயந்திரம்". Accessed August 27, 2015.
**பசார் நவாசு** (*Bashar Nawaz*) (18 ஆகத்து 1935 - 9 சூலை 2015)  இந்திய உருது கவிஞர் மற்றும் பாடலாசிரியர் ஆவார். இவர் பாலிவுட் திரைப்படமான பசார் படத்தில் *கரோகே யாத்* பாடலை எழுதினார். உருது இலக்கியத்திற்கான இவரது பங்களிப்பிற்காக "பூலோத்சவ் சம்மான்" மற்றும் காலிப் விருதை இவர் பெற்றார்.

தொழில்
------

' பசார் ', 'லோரி' மற்றும் 'சேன் வபா' போன்ற சில இந்திப் படங்களுக்கு பாடல்கள் எழுதியுள்ளார். குலாம் அலி, லதா மங்கேசுகர், முகமது அசீசு, ஆசா போசலே, தலாத் அசீசு, பூபிந்தர் மற்றும் மெகிதி அசன் உள்ளிட்ட பலர் அவரது கசல்களுக்கு குரல் கொடுத்துள்ளனர் .

1983 ஆம் ஆண்டில் தூர்தர்சனில் ஒளிபரப்பப்பட்ட அமீர் குசுரோ என்ற தொலைக்காட்சி தொடரின் 13 அத்தியாயங்களையும் அவர் எழுதினார். அகில இந்திய வானொலியில் ஒலிபரப்பப்பட்ட "சாரே சகான் சே அச்சா இந்துசுதான் கமாரா" என்ற இசை நாடகத்தின் 26 அத்தியாயங்களையும் பசார் எழுதியுள்ளார். 2000 ஆம் ஆண்டில் தூர்தர்சனில் ஒளிபரப்பப்பட்ட டாக்டர் பாபாசாகேப் அம்பேத்கரைப் பற்றிய ஒரு தொடருக்கு அவர் திரைக்கதை எழுதினார்.

நவாசின் கவிதைகள் மராத்தி, இந்தி, பஞ்சாபி மற்றும் கன்னடம் ஆகிய மொழிகளில் மொழிபெயர்க்கப்பட்டு, இதழ்கள் மற்றும் தொகுப்புகளில் வெளியிடப்பட்டுள்ளன. இவரது பத்து கவிதைகள் சாகீர் அலியால் ஆங்கிலத்தில் மொழிபெயர்க்கப்பட்டுள்ளன. பாக்கித்தானைச் சேர்ந்த அன்வர் சயீத் என்பவர் தனது ‘உருது இலக்கியத்தின் சிறு வரலாறு’ என்ற நூலில் பசர் நவாசைப் பற்றி சிறப்பாகக் குறிப்பிட்டுள்ளார். 1960 ஆம் ஆண்டு முதல் அனைத்து சிறந்த உருது கவிதைத் தொகுப்புகளிலும் அவரது கசல்கள் மற்றும் கவிதைகள் சேர்க்கப்பட்டுள்ளன என்று உருது கவிஞர் கான் சமிம் கூறினார்.   9 2015 ஆம் ஆண்டு சூலை மாதமன்று, பசர் நவாசு தனது 79 வயதில் அவுரங்காபாத்தில் இறந்தார்.

மேற்கோள்கள்
-----------

1. ↑  "Meettheauthor-Bashar Nawaz". Sahitya Akademi. .
2. ↑  "Noted poet Bashar Nawaz passes away". .
3. ↑  "Lyricist-poet Bashar Nawaz's demise leaves world of literature in mourning" (in English). *DNA India*. 10 July 2015 இம் மூலத்தில் இருந்து 9 July 2015 அன்று. பரணிடப்பட்டது.. .
4. ↑  "ख्वाब, जिंदगी और मै !" (in Marathi). *Maharashtra Times*. 10 July 2015. .
5. ↑  "Renowned Urdu poet Bashar Nawaz passes away" (in English). *Hindustan Times*. 9 July 2015 இம் மூலத்தில் இருந்து 9 July 2015 அன்று. பரணிடப்பட்டது.. .
6. ↑  "Urdu poet, lyricist Bashar Nawaz dies in Aurangabad". *Business Standard India*. 9 July 2015. .

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* United States

 |
மக்களால் அதிகம் குடிக்கப்படும் இரண்டாவது பானம், தேநீர் ஆகும்
மனிதன் குடிக்கும் திரவம் **பானம்** என அழைக்கப்படுகிறது.பானம், அடிப்படைத் தேவையான தாகம் தவிர மனித கலச்சாரத்தில் முக்கிய பங்கு வகிக்கிறது. பானங்கள் நீர், பால், சாறுகள், குளம்பி, தேநீர் மற்றும் மென் பானங்கள் என வகைப்படும். கூடுதலாக மது பானங்களும் மனிதனின் கலாச்சாரம் மற்றும் வளர்ச்சியில் சுமார் 8,000 ஆண்டுகளாக இருந்து வருகின்றன.

உயிரியல்
--------

மனித உடல் நீர்ப்போக்கு நீர்ப்போக்கினால் நீர்ச்சத்தை இழக்கும் போது, ஒருவருக்கு தாகம் ஏற்படுகிறது. இதன் காரணமாக ஏதோ ஒரு திரவத்தைக் குடிக்க வேண்டும் என்ற நீடித்த நாட்டம் ஏற்படுகிறது. தாகம் என்பது ஐப்போத்தலாமசினால் உடலில் உள்ள மின்பகுபொருளின் நிலையில் ஏற்படும் மாற்றங்களுக்கேற்ப உடல் நிலைகளை ஒழுங்குபடுத்துவதற்கான துலங்கல் ஆகும். மேலும், தாகமானது சுற்றோட்டத் தொகுதியின் கன அளவில் ஏற்படும் மாற்றத்தின் விளைவினாலும் ஏற்படுகிறது. ஆக்சிசன் இழப்பிற்கு அடுத்தபடியாக நீரின் முழுமையான இழப்பானது இறப்பினை நிகழ்த்தும். நீர் மற்றும் பால் (பானம்) ஆகியவை வரலாறு முழுமைக்கும் அடிப்படையான பானங்களாக இருந்து வந்துள்ளன.

மேற்கோள்கள்
-----------

1. 1 2  Cheney, Ralph (July 1947). "The Biology and Economics of the Beverage Industry". *Economic Botany* **1** (3): 243–275. doi:10.1007/bf02858570.
**வாசிஃப் துரார்பேய்லி** (*Vasif Durarbayli*) அசர்பைசான் நாட்டைச் சேர்ந்த ஒரு சதுரங்க விளையாட்டு வீரராவார். 1992 ஆம் ஆண்டு பிப்ரவரி மாதம் 24 ஆம் தேதியன்று இவர் பிறந்தார். பிடே அமைப்பு இவருக்கு 2007 ஆம் ஆண்டில் பன்னாட்டு மாசுட்டர் பட்டமும் 2010 ஆம் ஆண்டில் கிராண்ட்மாசுட்டர் பட்டமும் வழங்கியது.

கல்வி
-----

வாசிஃப் அசர்பைசானில் உள்ள சும்காயித்து நகரத்தில் தனது உயர்நிலைப் பள்ளிப் படிப்பை முடித்தார். பக்கூ நகரத்திலுள்ள அசர்பைசான் மாநில உடற் கலாச்சாரம் மற்றும் விளையாட்டு அகாடமியில் விளையாட்டுப் பயிற்சியில் பட்டம் பெற்றார். தற்போது அமெரிக்காவின் மிசோரி மாநிலத்தில் இருக்கும் செயின்ட் லூயிசு நகரத்தின் வெப்சுடர் பல்கலைக்கழகத்தில் பொருளாதாரம் படிக்கிறார், மேலும் அங்கு மாணவர் அரசு சங்கத்தின் தலைவராகவும் பணியாற்றுகிறார்.

சதுரங்க வாழ்க்கை
----------------

1999 ஆம் ஆண்டில் இவர் தனது சதுரங்க வாழ்க்கையைத் தொடங்கினார். பல தேசிய பட்டங்களை வென்றுள்ளார். 2006 ஆம் ஆண்டில் 14 வயதுக்குட்பட்டவர்களுக்கான ஐரோப்பிய இளையோர் சதுரங்க வெற்றியாளர் போட்டியில் (புத்வா, செர்பியா) இரண்டாவது இடத்தைப் பிடித்தார். மேலும் 14 வயதுக்குட்பட்டவர்களுக்கான உலக இளைஞர் சதுரங்கப் போட்டியையும் வென்றார் ( பாதுமி, சியார்ச்சியா ). 2010 ஆம் ஆண்டில் 18 வயதுக்குட்பட்டவர்களுக்கான (பாதுமி, சியார்ச்சியா) ஐரோப்பிய இளையோர் சதுரங்கப் போட்டியை வென்றார். 2013 ஆம் ஆண்டு நடைபெற்ற சதுரங்க உலகக் கோப்பை போட்டியில் அன்டன் கொரோபோவிடம் முதல் சுற்றில் தோற்றார். 2015 ஆம் ஆண்டில் நடைபெற்ற சதுரங்க உலகக் கோப்பையில் முதல் சுற்றில் வியட்நாம் நாட்டு சதுரங்க வீரர் லே குவாங் லீம் என்பவரால் வெளியேற்றப்பட்டார். 

2018 ஆம் ஆண்டில், செயின்ட் லூயிசில் நடைபெற்ற கோடைகால சதுரங்கப் போட்டியில் முதல்நிலை குழுவை வென்றார்.  2019 ஆம் ஆண்டில் ராசுமசு சுவானுடன் சமநிலை முறிவு ஆட்டங்களை வென்ற பிறகு சன்வே சிட்கெசு சதுரங்க விழாவில் 2 ஆவது இடத்தைப் பெற்றார். 

2021 ஆம் ஆண்டு சதுரங்க உலகக் கோப்பை போட்டிக்குத் தகுதி பெற்றார். அப்போட்டியில் தரவரிசையில் 93 ஆவது இடத்தில் இருந்த இவர் முதல் சுற்றில் திமிட்ரி வி. சுக்லியாரோவை 1.5–0.5 என்ற கணக்கில் தோற்கடித்தார், 36 ஆவது நிலை வீரரான அலெக்சாண்டர் ப்ரெட்கேவை 3–1 என்ற கணக்கில் இரண்டாவது சுற்றிலும், 29 ஆவது நிலை வீரரான டேவிட் நவராவை 1.5–0.5 என்ற கணக்கில் 3 ஆவது சுற்றிலும் தோற்கடித்தார். மற்றும் நான்காவது சுற்றில் நொதிர்பெக் அப்துசட்டோரோவ் 4-2.  என்ற புள்ளிகள் கணக்கில் வீழ்த்தினார். 

2021 ஆம் ஆண்டில் இவர் நக்சிவனில் நடந்த அசர்பைசானின் சதுரங்க வெற்றியாளரானார்.

2023 ஆம் ஆண்டு அசர்பைசான் நாட்டின் பக்கூ நகரத்தில் நடைபெற்ற சதுரங்க உலகக் கோப்பை போட்டியிலும் இவர் விளையாடினார்.

மேற்கோள்கள்
-----------

1. ↑  "SPICE Profiles: Vasif Durarbayli". websterjournal.com. .
2. ↑  "Vasif Durarbayli". Chess Games. .
3. ↑  "2018 SUMMER CHESS CLASSIC". uschesschamps.com. .
4. ↑  "The Week in Chess 1311". .
5. ↑  "Tournament tree — FIDE World Cup 2021". .

புற இணைப்புகள்
--------------

* வாசிஃப் துரார்பேய்லி player profile and games at Chessgames.com
**பட்டிகொண்டா** (*Pattikonda*) இந்தியாவின் ஆந்திரப் பிரதேசத்தில் உள்ள கர்னூல் மாவட்டத்தில் உள்ள பட்டிகொண்டா மண்டலத்தில் உள்ள ஒரு நகரமாகும். இந்நகரம் பட்டிகொண்டா வருவாய் கோட்டத்தின் கீழ் உள்ளது. கர்னூலில் இருந்து 80 கிலோமீட்டர் தொலைவிலும், அதோனி நகரத்திலிருந்து 35 கிலோமீட்டர் தொலைவிலும், குண்டக்கல் நகரத்திலிருந்து 35 கிலோமீட்டர் தொலைவிலும் பட்டிகொண்டா அமைந்துள்ளது.  பட்டிகொண்டா ஆந்திரப் பிரதேசத்தில் உள்ள ஒரு சட்டமன்றத் தொகுதியுமாகும். 2019 ஆம் ஆண்டில் இந்த தொகுதியில் யுவசன சிராமிகா ரைத்து காங்கிரசு கட்சி வெற்றி பெற்றது. 2019 ஆம் ஆண்டில் யுவசன சிராமிக்கா ரைத்து காங்கிரசு கட்சியின் கங்காடி சிறீதேவி வெற்றி பெற்றார்.

அரசு பட்டக் கல்லூரி, பட்டிகொண்டா
2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பு தகவலின்படி பட்டிகொண்டா கிராமத்தின் இருப்பிடக் குறியீடு அல்லது கிராமக் குறியீடு 594418 ஆகும். கிராமத்தின் மொத்த புவியியல் பரப்பளவு 4581 எக்டேர்கள். பட்டிகொண்டாவில் மொத்த மக்கள் தொகை 29,342 ஆகும். இதில் ஆண்கள் மக்கள் தொகை 14,428 ஆகவும், பெண்க மக்கள் தொகை 14,914 ஆகவும் இருந்தது. பட்டிகொண்டா கிராமத்தின் கல்வியறிவு விகிதம் 58.30% ஆகவும் இருந்தது. இதில் 65.71% ஆண்களும் 51.13% பெண்களும் கல்வியறிவு பெற்றிருந்தனர்.

மேற்கோள்கள்
-----------

1. ↑  "Visualizations | Government of India". .
2. ↑  "Pattikonda Assembly Election Results 2019 Live: Pattikonda Constituency (Seat) Election Results, Live News.". .
3. ↑  Falling Rain Genomics.Pattikonda
4. ↑  "Pattikonda". INDIAN VILLAGE DIRECTORY.. பார்த்த நாள்: 6 January 2024.
சர் **ஜான் ஹென்றி நியூபோல்ட்** (1769 - 22 ஜனவரி 1823) என்பவர் ஒரு ஆங்கில நீதிபதி ஆவார். இவர் மதராசின் தலைமை நீதிபதியாக பணியாற்றினார். மேலும் மெட்ராஸ் இலக்கிய சங்கத்தின் நிறுவனர் ஆவார். இவர் 1800-02 வரை ஐக்கிய இராச்சியத்தின் பிராம்பர் நாடாளுமன்றத் தொகுதியின் உறுப்பினராக இருந்தார்.

வாழ்க்கை
--------

ரெவரெண்ட் ஜான் மாங்க் நியூபோல்ட் மற்றும் சூசன்னா இணையருக்கு மூத்த மகனாக வின்செஸ்டரில் ஜான் பிறந்தார். இவர் வின்செஸ்டர் மற்றும் ஆக்ஸ்போர்டில் உள்ள கிறிஸ்ட் சர்ச்சில் படித்தார். 1791 இல் பட்டம் பெற்றார். இவர் ஆக்ஸ்போர்டில் உள்ள ஆல் சோல்ஸ் கல்லூரியில் சட்டம் பயின்றார். பின்னர் 1795 இல் லிங்கனின்ஸ் இன்னில் உள்ள வழக்கறிஞர் சங்கத்தில் இணைந்தார்.

இவர் சிறிது காலம் சான்சரியில் செயலராகவும் பின்னர் திவால் ஆணையராகவும் (1796-1811) பணியாற்றினார். 1794 இல் அவர் டர்ஹாமின் டீனின் மகள் எலிசபெத் ஜூலியானா டிக்பியை மணந்தார். அவர்களுக்கு மூன்று மகன்களும் ஒரு மகளும் இருந்தனர். 1800 ஆம் ஆண்டில், கிறிஸ்ட் சர்ச்சின் சக முன்னாள் மாணவரான கானிங் பிரபுவின் உதவியுடன் இவர் 1802 ஆம் ஆண்டு வரை பிரம்பர் தொகுதியின் பாராளுமன்ற உறுப்பினராக ஆனார்.

1809 ஆம் ஆண்டில், இவரது மனைவி இறந்தார். பின்னர் கானிங் பிரபுவின் செல்வாக்கினால் 1810 ஆம் ஆண்டில் இந்தியாவில் மெட்ராஸில் பியூஸ்னே நீதிபதியாக பதவியைப் பெற்றார். இவருக்கு மதராசில் 1810 ஆண்டு ஹென்றிட்டா பிளென்கின்சாப்புடன் மறுமணம் நடந்தது. இந்த இணையருக்கு ஒரு மகனும் இரண்டு மகள்களும் இருந்தனர். இவர் 1810 ஏப்ரல் 17 அன்று நைட் பட்டம் பெற்றார் மற்றும் 1811-12 இல் பாம்பாய் உச்ச நீதிமன்றத்தின் பதிவாளராக ஆனார். 1815 ஆம் ஆண்டில் இவர் தாமஸ் ஆண்ட்ரூ லுமிஸ்டன் ஸ்ட்ரேஞ்சிற்கு அடுத்து மதராசின் தலைமை நீதிபதியாக ஆனார். மேலும் 1817 இல் இவர் மதராஸ் லிட்டரரி சொசைட்டியை நிறுவினார். 

இவர் 31 ஆகத்து 1820 அன்று தனது தலைமை நீதிபதி பதவியை விட்டு வலகினார். மேலும் வைட் தீவில் உள்ள ஒரு குடிலில் ஓய்வு காலத்தைக் கழிக்க முடிவு செய்தார். ஆனால் 22 சனவரி 1823 அன்று சவுத்தாம்ப்டனில் உள்ள போர்ட்ஸ்வுட் லாட்ஜில் உள்ள தனது வீட்டில் திடீரென இறந்தார்  இவர் சவுத்தாம்ப்டனுக்கு அருகிலுள்ள தெற்கு ஸ்டோன்ஹாமில் அடக்கம் செய்யப்பட்டார், அங்கு இவரது நினைவாக ஒரு நினைவுச்சின்னம் அமைக்கப்பட்டது.

மேற்கோள்கள்
-----------


1. ↑  Port, M.H. (1986). Thorne, R.. ed. *The History of Parliament: The House of Commons 1790-1820*. Boydell & Brewer. .
2. ↑  Anon. (1824). "Review: Madras Government Gazette, July 1". *The Quarterly Oriental Magazine* **2**: 40.
**உல்ரிச் சுவிங்கிளி** (*Huldrych Zwingli*, 1 சனவரி 1484 – 11 அக்டோபர் 1531) சுவிட்சர்லாந்து நாட்டில் சமயசீர்த்தத்திற்கு வழிவகுத்தவர்.  மார்ட்டின் லூதரின் சமக்காலத்தவரான இவர் செல்வந்தக் குடும்பத்தில் பிறந்தவர். 1502 ஆம் ஆண்டு  சூரிக் காண்டனில் கிறித்துவப் பாதரியானார். பாவமன்னிப்பு சீட்டு விற்பனை போன்ற திருச்சபையின் முறைகேட்டை கண்டித்தார்.  விவிலியத்தின் கொள்கைகளை குருமார்கள் முறையாக கடைபிடிக்க வேண்டும் என்று வழியுறுத்தினார்.ஸ்விட்சர்லாந்தின் செல்வந்தர் குடும்பத்தில் பிறந்ததார். 1503 ஆம் ஆண்டு சூரிச் காண்டனில் கிறித்துவப் பாதிரியர் ஆனார். பாவமன்னிப்பு சீட்டு விற்பனை போன்ற திருசபையின் முறைகேட்டை அவர் கண்டித்தார். விவிலியத்தின் கொள்கைகள் குருமார்கள் மிரையாக கடைபிடிக்க வேண்டும் என்று அவர் வழியுறுத்தினார். பாவமன்னிப்பு சிட்டுகளை விற்பதற்காக போப் பாண்டவர் சாம்சன் என்பவரை சூரிச் நகருக்கு அனுப்பிவைத்தார். இதனை ஸ்விங்ளி கடுமையாக எதிர்க்கத் தொடங்கினார். குருமார்களை போற்றி புகழ்வதையும், பிரம்மச்சரிய பாதரி முறைமையையும் கூட அவர் கண்டித்தார். பிரம்மச்சரியத்திற்கு எதிரான ஸ்விங்ளி கொள்கை பிஷப் ஆட்சேபித்தார். சூரிச் நகரசபை நிராகரித்தார். இதன் மூலம் சிர்த்திறத்தை சூரிச் ஏற்றுக்கொண்டது. 1523ல் போப்பாண்டவர் ஸ்விங்கிளியை சமய விலக்கம் செய்தார். ஆனால் சூரிச் காண்டன் திருச்சபையிலிருந்து விலகுவதாக அறிவித்தது. இதனால் ஐந்து காண்டன்கள் ஒன்று சேர்ந்து சூரிச் மீது போர்த்தொடுத்தனர். இப்போரில் 1531ல் ஸ்விங்ளி கொல்லப்பட்டார். இறுதியில் ஒவ்வொறு கண்டனும் தாங்கள் விரும்பிய சமயத்தை பின்பற்றலாம் என்ற அடிப்படையில் ஒப்பந்தம் ஒன்றை செய்து கொண்டனர்.

மேற்கோள்கள்
-----------

1. ↑  Denis R. Janz (2008). *Reformation Reader*. பக். 183. பன்னாட்டுத் தரப்புத்தக எண்:978-0-8006-6310-0. .

வெளி இணைப்புகள்
---------------

* Biography of Anna Reinhard, wife of Zwingli பரணிடப்பட்டது 2014-11-09 at the வந்தவழி இயந்திரம் in *Leben* magazine from a seminary of the Reformed Church in the United States
* Website of the Zwingli Association and *Zwingliana* journal (செருமன் மொழி)
* Selected Works of Huldrych Zwingli at Online Library of Libery

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* நார்வே
* Spain
* France
* BnF data
* Catalonia
* ஜெர்மனி
* இத்தாலி
* Israel
* Belgium
* United States
* Sweden
	+ 2
* Latvia
* யப்பான்
* செக் குடியரசு
* ஆத்திரேலியா
* கிரேக்கம்
* கொரியா
* நெதர்லாந்து
* போலந்து
* போர்த்துகல்
* Vatican

 |
| கல்விசார் | 
* CiNii

 |
| கலைஞர் | 
* ULAN

 |
| மக்கள் | 
* நெதர்லாந்து
* Deutsche Biographie
* Trove

 |
| மற்றவை | 
* Historical Dictionary of Switzerland
* The RISM identifier people/328 is not valid.
* SNAC
* IdRef

 |
**வேல்மலை முருகன் கோயில்** என்பது தமிழ்நாட்டில் கிருஷ்ணகிரி மாவட்டம், எட்ரப்பள்ளி என்னும் ஊரில் அமைந்துள்ள முருகன் கோயிலாகும்.

கோயில் அமைப்பு
--------------

இக்கோயிலானது அரைக்கோள வடிம மலையின்மீது அழகுற உள்ள ஒரு சிறு கோயிலாகும். மலையின் கீழே விநாயகர் சந்நிதி அமைந்துள்ளது. மலைமீது செல்ல காங்ரீட் சாலை போடப்பட்டுள்ளது. இக்கோயில் மகாமண்டபம், கருவறை ஆகியவற்றைக் கொண்டுள்ளது. கருவறையில் முருகன் வள்ளி தெய்வானையுடன் நின்றகோலத்தில் காட்சியளிக்கிறார். முருகன் கோயிலுக்கு எதிரே 200 அடி தொலைவில் இடும்பன் சந்நிதி உள்ளது.

வழிபாடு
-------

ஒவ்வொரு திங்கள், வெள்ளிக் கிழமையன்று மற்றும் கிருத்திகை சஷ்டியன்று சிறப்பு வழிபாடுகள் நடத்தப்படுகின்றன. ஆடிக்கிருத்திகை விழாவானது ஆண்டு விழாவாக மிகச் சிறப்பாகக் கொண்டாடப்படுகிறது.

அமைவிடம்
--------

இந்த முருகன் கோயிலானது கிருட்டிணகிரி ஓசூர் தேசிய நெடுஞ்சாலையில் கிருட்டிணகிரியில் இருந்து 10 கி.மீ தொலைவில் உள்ள குருபரபள்ளி கிராமத்தில் இருந்து வடக்கில் தீர்த்தம் செல்லும் சாலையில் உள்ள எட்ரப்பள்ளி என்ற ஊரில் அமைந்துள்ளது.

மேற்கோள்கள்
-----------

1. ↑   *திருக்கோயில்கள் வழிகாட்டி கிருஷ்ணகிரி மாவட்டம்*. தர்மபுரி: தமிழ்நாடு அரசு இந்து சமய அறநிலையத்துறை. 2014 ஆகத்து. பக். 38-41.
**அலிசர் கரிமோவு** (*Alisher Karimov*) தசிகிசுத்தான் நாட்டைச் சேர்ந்த ஒரு சதுரங்க விளையாட்டு வீரராவார். 1997 ஆம் ஆண்டில் பிறந்த இவர் பிடே மாசுட்டர் பட்டத்தை 2018 ஆம் ஆண்டில் பெற்றார்.

சதுரங்க வாழ்க்கை
----------------

2016 ஆம் ஆண்டில் நடைபெற்ற சதுரங்க ஒலிம்பியாடு போட்டி உட்பட பல சதுரங்க ஒலிம்பியாடு போட்டிகளில் இவர் தசிகிசுத்தான் நாட்டை பிரதிநிதித்துவப்படுத்தியுள்ளார். 2016 ஆம் ஆண்டு நடைபெற்ற ஒலிம்பியாடு போட்டியில் 4½/9 புள்ளிகளும் 2018 ஆம் ஆண்டு நடைபெற்ற ஒலிம்பியாடு போட்டியில் 6/9 புள்ளிகளும் எடுத்தார்.

2021 ஆம் ஆண்டு நடைபெற்ற சதுரங்க உலகக் கோப்பை போட்டியில் அலிசர் கரிமோவு விளையாடினார். இப்போட்டியில் முதல் சுற்றில் சியார்ச்சு கோரியிடம் 1½-½ என்ற புள்ளிகள் கணக்கில் தோற்கடிக்கப்பட்டார். 2023 ஆம் ஆண்டு அசர்பைசான் நாட்டின் பக்கூ நகரில் நடைபெறும் சதுரங்க உலகக் கோப்பை போட்டியில் பங்கேற்று விளையாடினார். முதல் சுற்றில் அமெரிக்காவைச் சேர்ந்த சதுரங்க வீரர் அவோண்டர் இலியாங்கிடம் போட்டியிட்டு தோற்றுப்போனார்.

மேற்கோள்கள்
-----------

1. ↑  "Karimov, Alisher". .
2. ↑  "OlimpBase :: 42nd Chess Olympiad, Baku 2016, Tajikistan". .
3. ↑  "OlimpBase :: 43rd Chess Olympiad, Batumi 2018, Tajikistan". .
4. ↑  "Tournament tree — FIDE World Cup 2021". .

புற இணைப்புகள்
--------------

* அலிசர் கரிமோவு rating card at பன்னாட்டு சதுரங்கக் கூட்டமைப்பு இதை விக்கித்தரவில் தொகுக்கவும்
* Alisher Karimov chess games at 365Chess.com
* அலிசர் கரிமோவு player profile and games at Chessgames.com
பிரெஞ்சு கயானாவைச் சேர்ந்த இரண்டு நவீன பெண்கள். எதிரே இருக்கும் பெண்மணி மாணிக்காய் (மரவள்ளிக்கிழங் கை தோலுரித்துக் கொண்டிருக்கிறார்
**பிரெஞ்சு கயானாவில் பெண்கள்** (*Women in French Guiana*) என்பது பிபிரெஞ்சு கயானாவில் வசிக்கும் அல்லது இருந்து வந்த பெண்களைக் குறிக்கும். இந்தப் பெண்களில் சிலர் பிரெஞ்சு கயானாவின் மெரூன் சமூகத்தைச் சேர்ந்தவர்கள். இயல்பில் தாய்வழித் தன்மை இருந்தாலும், பிரெஞ்சு கயானாவில் சில மெரூன் பெண்கள் ஒரு காலத்தில் கேபிடன் அல்லது ஆண் தலைவரின் உதவியாளர்களாக அல்லது பாசியாவாக மட்டுமே செயல்பட்டனர். பிரெஞ்ச் கயானாவில் உள்ள மெரூன் பெண்களுக்கான பொதுவான வேலை, கடலோரப் பகுதிகளில் சுத்தம் செய்யும் வேலையாகும். குறிப்பாக இவர்கள் செயிண்ட்-லாரன்ட் மற்றும் கயென் சந்தைகளில் தங்கள் குழந்தைகளுக்கு ஆதரவாக வருமானம் ஈட்டுவார்கள்.

பிரெஞ்சு கயானாவைச் சேர்ந்த மற்ற பெண்களும் கலினா, ஓயாரிகூலெட்டு மற்றும் வயனா மக்கள் போன்ற பிற இனக்குழுக்களில் இருந்து வருகிறார்கள்.

மேற்கோள்கள்
-----------

1. ↑  Polimé, Thomas (translated from Dutch by Kenneth Bilby). "The Role of Women in the Maroon Societies of Suriname and French Guiana". This article was commissioned by SITES for the Educational Resource Guide to the exhibition Creativity and Resistance: Maroon Cultures in the Americas... பார்த்த நாள்: 3 November 2013.
**கழுகுத் தீவுகள்** (Eagle Islands) என்பது சாகோசு தீவுக்கூட்டத்தில் அமைந்துள்ள இரண்டு தீவுகளின் குழுவாகும். இவை உலகின் மிகப்பெரிய பவளத் தீவு அமைப்பாகக் கருதப்படும் கிரேட் சாகோசு பேங்கு தீவின் மத்திய-மேற்கு விளிம்பில் அமைந்துள்ளன.

தீவுகள்
-------

2.45 சதுர கிலோமீட்டர் நிலப்பரப்புடன் அமைந்துள்ள கழுகுத் தீவு கிரேட் சாகோசு பேங்கு தீவுக் கூட்டத்தின் மிகப்பெரிய ஒற்றைத் தீவாகும். சாகோசு தீவுக்கூட்டத்தில் தியேகோ கார்சியா தீவுக்குப் பிறகு கழுகுத் தீவு இரண்டாவது பெரிய தீவாகும்.

* கழுகு தீவு
* கடல் பசு தீவு

வரலாறு
------

ஒரு காலத்தில் கழுகுத் தீவில் ஒரு தென்னந்தோப்பு இருந்தது, அதே போல் இந்தோ - ஆப்பிரிக்க இனக்குழுவினரான சாகோசிய தோட்டத் தொழிலாளர்களின் சிறிய குடியேற்றமும் இருந்தது. ஆனால் 1838 ஆம் ஆண்டில் மேற்கொள்ளப்பட்ட தளபதி இராபர்ட் மோரெசுபியின் சாகோசு கணக்கெடுப்பின் போது, இந்த தீவு எப்போதாவது மட்டுமே மக்கள்தொகை கொண்டிருக்கும் என்று குறிப்பிட்டுள்ளார். 18 ஆம் நூற்றாண்டின் இறுதியில் பிரெஞ்சு தோட்டக்காரர்களால் நிகழ்த்தப்பட்ட சாகோசு குழுவின் குடியேற்றத்திற்குப் பிறகு, சாலமன் பவளத்தீவில் உள்ள ஐலே போத்தாம் போன்ற தோட்டங்கள் நடப்பட்ட ஒரு சில தீவுகளில் மட்டுமே தொழிலாளர்களைக் குவிக்கும் போக்கு இருந்தது என்றும் அவர் குறிப்பிட்டுள்ளார்.

1975 ஆம் ஆண்டில், டேஞ்சர் தீவுக்கான கூட்டு சேவைகள் பயணத்தின் போது (JSDI), பயணத்தின் உறுப்பினர்கள் இராயல் துணை கடற்படை கப்பல் மூலம் கழுகுத் தீவுகளுக்கு அழைத்துச் செல்லப்பட்டனர், பின்னர் பாய்மரப் படகுகள் மற்றும் ஊதப்பட்ட மெத்தைப் படகுகள் மூலம் டேஞ்சர் தீவிற்கும் பின்னர் திரீ பிரதர்சு தீவுகளுக்கும் அழைத்துச் செல்லப்பட்டனர். இந்த பயணம் பவளப்பாறைகளின் நிலப்பரப்பு ஆய்வு, அதில் உள்ள பவளப்பாறைகளின் சுற்றுச்சூழல் ஆய்வு மற்றும் பாறைகளின் வளர்சிதை மாற்றம் பற்றிய ஆய்வு ஆகியவற்றை மேற்கொண்டது.  அப்பகுதியின் தாவரங்கள் மற்றும் விலங்கினங்களின் மாதிரிகளின் குறிப்பு சேகரிப்பும் மேற்கொள்ளப்பட்டது. 

1998 ஆம் ஆண்டு முதல்,கழுகுத் தீவுகள் சாகோசு தீவுக்கூட்டத்தின் கடுமையான இயற்கை காப்பகத்தின் ஒரு பகுதியாக்கப்பட்டன. தீவுகளில் தரையிறங்கவோ அல்லது அருகில் படகை நங்கூரமிடவோ தடைசெய்யப்பட்டுள்ளது. தீவுகளில் கூடு கட்டும் கடல் பறவைகள் அதிக அளவில் உள்ளன.

மேற்கோள்கள்
-----------

1. ↑   
Baldwin, EA (ed.) (1975), *A report on the Joint Services Expedition to Danger Island in the central Indian Ocean, December 1974 to April 1975* Ministry of Defence Publication, London
2. ↑  Chagos Islands coral collections
3. ↑  6: British Indian Ocean Territory

புற இணைப்புகள்
--------------

* டேஞ்சர் தீவுக்கு கூட்டு சேவைகள் பயணம் - (1975) நினைவு அஞ்சல் அட்டை
* சாகோசு ஆய்வுக் கட்டுரைகள் மற்றும் புத்தகங்கள்
திருகோணமலை, மட்டக்களப்பு, அம்பாறை ஆகிய மாவட்டங்களை உள்ளடக்கிய கிழக்கு மாகாணத்தில் வசிக்கும் இலங்கைத் தமிழர்கள் **கிழக்கிலங்கைத் தமிழர்கள்** எனப்படுவர். கிழக்கிலங்கைத் தமிழர் வரலாறு, அரசியல், சமூக அமைப்பு, பண்பாடு ஆகிய நோக்குகளில் தனித்துவமான அம்சங்களைக் கொண்டிருக்கின்றார்கள். இவர்களின் பொருளாதார கல்விச் சூழலும் நிலைகளும் கூட வேறுபட்டவை எனலாம்.

கிழக்கிலங்கை தமிழர் என்ற அடையாளப்படுத்தலை யாழ்ப்பாணத் தமிழர், வன்னித் தமிழர், தீவகத் தமிழர் என்ற கருத்துருக்களுடன் ஒப்பிட்டு வரையறை செய்யலாம். இவ்வேறுபாடுகள் அல்லது தனித்துவ பண்புகள் இருப்பினும் இலங்கைத் தமிழர்களுக்கிடையான ஒற்றுமை அம்சங்களும் இயல்புகளுமே மிகுதியாகும் என்ற கூற்றை இங்கு குறிப்பது முக்கியமாகும்.

வரலாறு
------

கிழக்கிலங்கைத் தமிழர் நடுவில் காணப்படும் தாய்வழி சமூக அமைப்பை வைத்து நோக்குகையில் கிழக்கிலங்கையில் குடியமர்ந்தோர் சேர நாட்டில் இருந்து வந்தவர்கள் என வரலாற்று அறிஞர்கள் கருதுகின்றார்கள்.

கிழக்கிலங்கை யாழ்ப்பாண இராசதானிக்கு உள் வரமால் கண்டி இராசதானியின் ஆட்சிக்கு உட்பட்டு இருந்தது.

ஒல்லாந்தர் ஆட்சிக்கு வந்தபின் மட்டக்களப்பு வழக்கங்களை முன்வைத்து முக்குவர் சட்டம் இயற்றப்பட்டது.

சமூக அமைப்பு
------------

"ஈழத்திலும் தாய் வழிச் சமுதாய மரபு கிழக்கிலங்கையில் நிலைத்து வருவதாயிற்று. இடைக்காலத்தில் சிங்கள மக்களுடன் இணைந்து சமத்துவமாகச் சகோதர மனப்பான்மையுடன் வாழ்ந்து வந்திருக்கின்றனர். இதனால் பல்வேறு வழிகளிலும் இரு இனத்தவர்களிடேயும் பண்பாட்டுக் கலப்பு ஏற்படுவதாயிற்று. இதே போன்று யாழ்ப்பாணப் பிரதேச மக்களும் காலத்துக்குக் காலம் மட்டக்களப்புப் பிரதேசத்தில் வந்து குடியேறி வாழலாயினர்."

கிழக்கிலங்கை ஆளுமைகள்
---------------------

ஈழநாட்டின் நெற்களஞ்சியம் எனப் போற்றப்பட்ட மட்டக்களப்பில் பல பெரியார்களும், எழுத்தாளர்களும், கலைஞர்களும் தோன்றியுள்ளனர்.

### சமயம்

* விபுலானந்தர்

### புலவர்கள்

* அருணாசல தேசிகர்
* ஏ. பெரியதம்பிப்பிள்ளை
* சுவாமி ஞானப்பிரகாசர்

### எழுத்தாளர்கள்

* வீ. தோ. பொ. த. ஆறுமுகபிள்ளை
* வி.சீ.கந்தையா
* தர்மரத்தினம் சிவராம்
* அருள் செல்வநாயகம்

### அரசியல்

* வ. நல்லையா
* கே. டபிள்யூ. தேவநாயகம்
* காசி ஆனந்தன்

### திரைப்படத்துறை

* பாலு மகேந்திரா

இவற்றையும் பார்க்க
------------------

* கிழக்கிலங்கைத் தமிழர்களின் வரலாறு

மேற்கோள்கள்
-----------

1. ↑  இ. பாலசுந்தரம். (2003). *தமிழர் திருமண மரபுகள் - மட்டக்களப்பு மாநிலம்*. ரொறன்ரோ: தமிழர் செந்தாமரை பதிப்பகம்.
2. ↑  இ. பாலசுந்தரம். (2003). *தமிழர் திருமண மரபுகள் - மட்டக்களப்பு மாநிலம்*. ரொறன்ரோ: தமிழர் செந்தாமரை பதிப்பகம். பக்கம் 17.
**ஆசிய யானை** (அறிவியற் பெயர்: எலிஃவாஸ் மேக்சிமஸ்) யானையினத்தில் எஞ்சியுள்ள மூன்று சிற்றினங்களில் ஒன்றாகும். இவை பெரும்பாலும் இந்தியா, இலங்கை, இந்தியசீனத் தீபகற்பம் போன்றவற்றின் பெரும்பகுதிகளிலும் இந்தோனேசியாவின் சில பகுதிகளிலும் காணப்படுகின்றன. ஆசிய யானைகள் ஆப்பிரிக்க யானைகளை விட உருவத்தில் சிறியவை. இவற்றின் காதுகளும் ஆப்பிரிக்க யானைகளை விடச் சிறியதாகவே இருக்கின்றன. வளர்ந்த யானைக்காதுகளின் மேல் ஓரம் ஆசிய யானைக்கு வெளிப்புறம் மடிந்து இருக்கும், ஆப்பிரிக்க யானைக்கு உட்புறம் சுருண்டிருக்கும். ஆசிய யானைகள் ஏழில் இருந்து 12 அடி உயரம் வரை வளர்கின்றன. 3000 – 5000 கிலோகிராம் வரை எடை கொண்டவையாக உள்ளன.

### வேறு பெயர்கள்

தமிழில் யானைக்கு 60 க்கும் மேற்ப்பட்ட பெயர்கள் நடைமுறையில் இருந்துள்ளது.

உடலமைப்பு
---------

### தும்பிக்கை

யானையின் தனிச்சிறப்பான தும்பிக்கையானது அதன் மேலுதடும் மூக்கும் நீண்டு உருவானது. தும்பிக்கையின் நீளம் 1.5 முதல் 2 மீட்டர் GT வேலைகளுக்கும் தும்பிக்கை பயன்படுகிறது. யானையின் தும்பிக்கை ஏறத்தாழ 4 லிட்டர் நீர் கொள்ளும்.

அச்சுறுத்தல்
------------

துப்பாக்கி பயன்பாட்டுக்கு வந்த பிறகு ஆசிய யானைகள் தந்தத்துக்காகப் பெருமளவில் கொல்லப்பட்டன. இதைக் கவனித்த பிரித்தானிய அரசு 1871லேயே மதராஸ் ராஜதானியில் யானைகளை, பாதுகாக்கப்பட்ட உயிரினமாக அறிவித்தது.
ஆசிய யானைகள் ஒரு காலத்தில் ஆசியப்பகுதிகளில் பெரும்பான்மையான இடங்களில் வசித்தாலும் தற்போது 13 நாடுகளில் மட்டுமே வாழுகிறது. தமிழகத்தில் அகத்தியமலைத் தொடர் மற்றும் பெரியாறு மலைத் தொடர் போன்றவற்றில் உயிரியற் பல்வகைமை உள்ளதால் இங்கு கொஞ்சம் இவ்வகை யானைகளைப்பார்க்க முடிகிறது. பல அச்சுறுத்தல்களின் காரணமாக இவற்றின் எண்ணிக்கை நாளுக்கு நாள் குறைந்து கொண்டுள்ளது.

துணை நூற்பட்டியல்
-----------------

* ச, முகமது அலி; க, யோகானந்த் (நவம்பர் 2004). *யானைகள் அழியும் பேருயிர்*. மேட்டுப்பாளையம்: மலைபடு கடாம் பதிப்பகம். பக். 117.

மேற்கோள்கள்
-----------

1. ↑  வார்ப்புரு:MSW3 Shoshani
2. ↑  Asian Elephant Specialist Group (1996). *Elephas maximus*. *2006 ஐயுசிஎன் செம்பட்டியல்*. ஐயுசிஎன் 2006. தரவிறக்கப்பட்டது 10 May 2006. Listed as Endangered (EN A1cd v2.3)
3. ↑  ச.முகமது அலி, பக். 16
4. ↑  சு. தியடோர் பாஸ்கரன் (15 செப்டம்பர் 2018). "வேழத்துக்கு ஒரு திருவிழா". *கட்டுரை* (இந்து தமிழ்).. பார்த்த நாள்: 16 செப்டம்பர் 2018.
5. ↑  ஆரியங்காவில் சிக்கித் தவிக்கும் யானைகள் தி இந்து தமிழ் செப்டம்பர் 5 2016

வெளி இணைப்புகள்
---------------

விக்கிமீடியா பொதுவகத்தில்,  
 ***Elephas maximus***   
என்பதின் ஊடகங்கள் உள்ளன. 

* Other Names of Elephant in Tamil
* Save Elephant Foundation
* International Elephant Foundation
* ElefantAsia: *Protecting the Asian elephant*
* Asian Elephants at the Zoological Gardens of the World
* Elephant Information Repository பரணிடப்பட்டது 2017-07-11 at the வந்தவழி இயந்திரம்
* WWF—Asian elephant species profile
* National Zoo Facts on Asian Elephant and a Webcam of the Asian Elephant exhibit
* Environmental Investigation Agency: *Illegal Wildlife Trade* : *Elephants* பரணிடப்பட்டது 2011-12-24 at the வந்தவழி இயந்திரம்
**மலை தகைவிலான்** (*Hill swallow)(கிருண்டோ தோமிகோலா*) தகைவிலான் குருவி குடும்பத்தைச் சேர்ந்த சிறிய பாசாரைன் பறவை. இது தென்னிந்தியாவிலும் இலங்கையிலும் இனப்பெருக்கம் செய்கிறது. சில உள்ளூர் பருவகால இயக்கங்களைத் தவிர இது பெரும்பாலும் இடம்பெயர்வதில்லை. இந்த பறவை கடற்கரையுடன் தொடர்புடையது. ஆனால் காடுகள் நிறைந்த மேட்டுப்பகுதிகளுக்குப் பரவுகிறது. இது முன்னர் வீட்டுத் தகைவிலான் சிற்றினத்தின் துணையினமாகக் கருதப்பட்டது.

விளக்கம்
--------

மலை தகைவிலான், ஜான் கோல்டின் ஓவியம்
இந்த சிற்றினம் 13 cm (5.1 அங்) செ.மீ. நீளமுடையது. இது பழுப்பு நிற இறக்கைகளையும் வாலும், சிவப்பு முகமும் மற்றும் தொண்டை மற்றும் மந்தமான அடிப்பகுதியுடன் நீல முதுகுடன் காணப்படுகிறது. இதன் குறுகிய மற்றும் சிறிய பிளவுபட்ட வாலுடன் தகைவிலானுடன் நெருங்கிய தொடர்புடையது.

நடத்தை
------

### இனப்பெருக்கம்

மலை தகைவிலான் கோப்பை வடிவ கூட்டினை குன்றின் மேடுகளிலோ அல்லது கட்டிடம், பாலம் அல்லது சுரங்கப்பாதை போன்ற மனிதனால் உருவாக்கப்பட்ட கட்டமைப்புகளில் சேகரிக்கப்பட்ட மண் துகள்களால் நேர்த்தியாக உருவாக்குகிறது. கூட்டில் மென்மையான பொருட்களை இடுகின்றது. மேலும் கூட்டில் நான்கு முட்டைகள் வரை இருக்கும். அமைதிப்பள்ளத்தாக்கு தேசிய பூங்கா மற்றும் கேரளாவின் முத்திக்குளம் காப்புக்காடுகளில் இச்சிற்றினங்களின் இனப்பெருக்க சூழலியல் பற்றிய விரிவான ஆய்வுகள் நடத்தப்பட்டன.

### உணவூட்டம்

மலை தகைவிலான் மற்ற விலங்குகள் மற்றும் தொடர்பில்லாத உழவாரன்கள் போன்ற மற்ற வான்வழி பூச்சியுண்ணி போன்று நடத்தை கொண்டுள்ளன. இது வேகமாகப் பறக்கும் இயல்புடையது. காற்றில் பறக்கும் போது பூச்சிகளை, குறிப்பாக ஈக்களை உண்கிறது.

மலை தகைவிலான்

மேற்கோள்கள்
-----------

1. ↑  BirdLife International (2012). "*Hirundo domicola*". *IUCN Red List of Threatened Species* **2012**.. பார்த்த நாள்: 26 November 2013. old-form url
2. 1 2 3  Turner, Angela K; Rose, Chris (1989). *Swallows & martins: an identification guide and handbook*. Houghton Mifflin. பன்னாட்டுத் தரப்புத்தக எண்:0-395-51174-7. .
3. 1 2  Balakrishnan, Peroth (May 2010). "Breeding biology of the Hill Swallow (*Hirundo domicola*) in Western Ghats, India". *Journal of the Bombay Natural History Society* **107** (2): 109–115. .
4. ↑  Grimmett, Richard; Inskipp, Carol; Inskipp, Tim (2002). *Pocket Guide to Birds of the Indian Subcontinent*. London: Christopher Helm Publishers Ltd.. பன்னாட்டுத் தரப்புத்தக எண்:0-7136-6304-9.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q3136299
* விக்கியினங்கள்: Hirundo domicola
* ADW: Hirundo\_tahitica\_domicola
* Avibase: 8FCDB881CC801AA1
* BirdLife: 22712284
* ஈபேர்டு: pacswa3
* GBIF: 5230784
* iNaturalist: 102886
* IRMNG: 10218472
* ITIS: 560467
* என்.சி.பி.ஐ: 2892565
* Xeno-canto: Hirundo-domicola

 |
**கொரான் இவானிசெவிச்** (*Goran Ivanišević*)  குரோவாசிய டென்னிசு வீரர் ஆவார்.   தனது முதலாவது கிரான்ட்சிலாம் பட்டத்தை 2001இல் விம்பிள்டனில் கைப்பற்றினார். 2001 ஆம் ஆண்டிற்கு முன் 125 ஆவது தரநிலையில் இருந்த இவர் அந்த ஆண்டிற்குப் பிறகு 16 ஆவது இடத்திற்கு முன்னேறினார்.

ஆரம்ப நாட்கள்
-------------

முன்னாள் யூகோஸ்லோவியாவின் ஸ்பிளிற் என்ற இடத்தில் 13 செப்டெம்பர் 1971இல் இவர் பிறந்தார். சிறுவயதில் பல விளையாட்டு்க்களில் இவருக்கு ஆர்வம் இருந்திருந்தாலும் , "இளையவர்" மட்டத்தில் உலக தரத்தில் டென்னிஸ் விளையாடுவதை இவர் விரும்பினார். இவருக்கு 17வயதாக இருக்கும்போது 1988இல் இளைய வீரர்கள் தரப்படுத்தலில் மூன்றாம் நிலையை எட்டியிருந்தாலும் செருமனியின் பிராங்பேர்ட் நகரில் ஜேர்மனியரான றுட்றிகர் ஹாஸ் என்பவருடன் இணைந்து இரட்டையர் ஆட்டத்தில் வெற்றி பெற்றார்.

90களில் இவர் இரண்டு (1994, 1998)  விம்பிள்டன் இறுதி போட்டிகளில் பங்கேற்றார். ஆனால் இரண்டு போட்டிகளிலும் அமெரிக்காவைச் சேர்ந்த சம்பிராஸ் வெற்றி பெற்றார். மேலும் இவர் யூ.எசு. ஓப்பன் அரையிறுதிப் போட்டி வரை சென்றார். பிரெஞ்சு ஓப்பன், ஆஸ்திரேலிய டென்னிஸ் திறந்த சுற்று ஆகிய போட்டிகளில் ஆரு முறை காலிறுதிச் சுற்று வரை தேர்வானார்.

2001இல் தோள்பட்டைக் காயம் காரணமாக  இவரால் விளையாட முடியவில்லை. உலக தரப்படுத்தலில் 125வது இடத்திற்கு கீழிறக்கப்பட்டார். தனது 29வது வயதில் பற்  றாஃப்ரர் என்ற அவுஸ்திரேலிய வீரரை வீழ்த்தி வாகையாளர் ஆனார்.2002 ஆம் ஆண்டில் தனது ஓய்வினை அறிவித்தார். 2001ஆம் ஆண்டு ஜூலை பத்தாம் திகதியன்று இவரது பிறந்த இடமான ஸ்பிளிற்றுக்கு வந்தபோது, 150,000க்கு மேற்பட்ட ரசிகர்கள் இவருக்கு வரவேற்பு அளித்துள்ளது   துறைமுகத்தில் வரவேற்கப்பட்ட இவர் படகுகள் பவனியில் கலந்து கொண்டார். வாணவேடிக்கை நிகழ்ச்சிகள் நடைபெற்றன. 2001இன் பிற்பகுதியில் பீபீசி செய்தி நிறுவனம், அந்த ஆண்டின் சிறந்த விளையாட்டு வீரராகத் தெரிவு செய்து கௌரவித்தது.தற்போது மார்டடின் சிலிச் என்ற இளம் வீரருக்கு பயிற்சியாளராக உள்ளார்.

மேற்கோள்கள்
-----------

1. ↑  "Ivaníšević" (in sh).. பார்த்த நாள்: 2018-03-17. "Ivaníšević"
2. ↑  "Goran Ivanišević – Rankings History". *ATP World Tour*. .
**காரென்** (*Karen*) அல்லது **காயின்** (*Kayin*) மக்கள் (காரென்: *Pwa Ka Nyaw Poe*, *Kanyaw*), என்பவர்கள் சீன-திபெத்திய மொழிகள் பேசும் இனத்தவர்கள். இவர்கள் முக்கியமாக பர்மாவின் (மியான்மர்) தெற்கு மற்றும் தென்கிழக்குப் பகுதிகளில் வாழ்கின்றனர். பர்மாவின் மொத்தமாக உள்ள 50 மில்லியன் மக்களில் காரென் இனத்தவர்கள் கிட்டத்தட்ட 7 விழுக்காட்டினர் ஆவர். காரென் மக்களில் பலர் தாய்லாந்தில், குறிப்பாக பர்மிய-தாய் எல்லைப் பகுதிகளில் வாழ்கிறார்கள்.

காரென் மக்கள் பல நூற்றாண்டுகளாக வாழ்ந்து வந்திருந்தாலும், இவர்களின் மூதாதையர் கோபி பாலைவனத்தூடாகக் கடந்து வந்துள்ளதாகக் கூறப்படுகிறது.

காரென் மக்களின் அரசியல் அமைப்பான காரென் தேசிய ஒன்றியம் 1949 ஆம் ஆண்டில் இருந்து நடுவண் அரசுடன் போரிட்டு வருகிறது. காரென் தேசிய ஒன்றியம் ஆரம்பத்தில் தனிநாடு கோரிப் போராடியது. ஆனாலும், 1976 ஆம் ஆண்டில் இருந்து தமது தனிநாட்டுக் கோரிக்கையைக் கைவிட்டு கூட்டாட்சி கோரி ஆயுதப் போராட்டத்தில் ஈடுபட்டு வருகிறது.

* பர்மாவில் காரென் மாநிலம்பர்மாவில் காரென் மாநிலம்
* 19ம் நூற்றாண்டு ஓலைச்சுவடி19ம் நூற்றாண்டு ஓலைச்சுவடி

குறிப்புகள்
-----------

1. ↑  Radnofsky, Louise (2008-02-14). "Burmese rebel leader shot dead". *த கார்டியன்* (லண்டன்).. பார்த்த நாள்: 2008-03-08.
2. ↑  "Kayin". Myanmar.com. May 2006 (last update) இம் மூலத்தில் இருந்து 2010-12-31 அன்று. பரணிடப்பட்டது... பார்த்த நாள்: 28 பெப்ரவரி 2011.

### வெளி இணைப்புகள்

* San C. Po, *Burma and the Karens* (London 1928)
* the Karen people of Burma
**பரணி** என்பது தமிழில் வழங்கப்பெறும் தொண்ணூற்றாறு பிரபந்த வகைகளுள் ஒன்றாகும். போரிலே ஆயிரம் யானைகளைக் கொன்று வெற்றிபெறும் வீரர்கள் மேல் பாடப்படுவது *பரணி இலக்கியம்* ஆகும்.இதை,
ஆனை ஆயிரம் அமரிடை வென்ற மானவனுக்கு வகுப்பது பரணி எனப் இலக்கண விளக்க பட்டியல் விளக்குகிறது.பெரும்போர் புரிந்து வெற்றி பெற்ற வீரனைச் சிறப்பித்துப் பாடுவதையும் பரணி என்று வழங்குவதுண்டு. போரிற் தோற்ற அரசன் நாட்டில் போர்க்களம் அமைத்துப் போர் செய்து, வெற்றி பெறுவதால் தோற்ற நாட்டுப் பெயரால் நூலை வழங்குவது மரபு.   

பரணி என்னும் சொல்லானது, காடுகிழவோன், பூதம், அடுப்பு, தாழி, பெருஞ்சோறு, தருமன் நாள், போதம் என்னும் பல பொருள்களைத் தரும். இதனைக்

" காடு கிழவோன் பூதமடுப்பே, தாழி பெருஞ்சோறு தருமனாள் போதமெனப் பாகு பட்டது பரணி நாட்பெயரே "- திவாகரம்
என்பதால் அறியலாம்.

பரணிகள்
-------

| எண் | நூல் | ஆசிரியர் | காலம் |
| --- | --- | --- | --- |
| 1 | கொப்பத்துப் பரணி | - | 1054 |
| 2 | கூடல் சங்கமத்துப் பரணி | - | 1064 |
| 3 | கலிங்கத்துப்பரணி | செயங்கொண்டார் | 1118 |
| 4 | தக்கயாகப் பரணி | ஒட்டக்கூத்தர் | 1155 |
| 5 | இரணியவதைப் பரணி | - | 1210 |
| 6 | அஞ்ஞானவதைப் பரணி | தத்துவராயர் | 1450 |
| 7 | மோகவதைப் பரணி | தத்துவராயர் | 1450 |
| 8 | பாசவதைப் பரணி | வைத்தியநாத தேசிகர் | 1640 |
| 9 | திருச்செந்தூர்ப் பரணி | சீனிப்புலவர் | 18ஆம் நூற்றாண்டு |
| 10 | கஞ்சவதைப் பரணி  | - | -  |
| 11 | கலைசைச் சிதம்பரேசர் பரணி | சுப்பிரமணிய முனிவர் | 1800  |

பகுதிகள்
--------

பொதுவாகப் பரணிகள் பின்வரும் பகுதிகளைக் கொண்டிருக்கும். 

1. கடவுள் வாழ்த்து
2. கடை திறப்பு
3. காடு பாடியது
4. கோயில் பாடியது
5. தேவியைப் பாடியது
6. பேய்ப்பாடியது
7. இந்திரசாலம்
8. இராச பாரம்பரியம்
9. பேய் முறைப்பாடு
10. அவதாரம்
11. காளிக்குக் கூளி கூறியது
12. போர் பாடியது
13. களம் பாடியது
14. கூழ் அடுதல்

மேற்கோள்கள்
-----------

1. 1 2  இது இன்று இல்லை
2. ↑  ஐயரவர்கள் குறிப்பு
3. ↑  கம்சனைக் கண்ணன் வதைத்தது
4. ↑  இது பரணி இலக்கியம் அன்று

இவற்றையும் பார்க்கவும்
----------------------

* இலக்கிய நூல் வகைகள்
* தமிழ் சிற்றிலக்கியங்கள்

கருவிநூல்
---------

* மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 1, 2005
**சந்தியாகோ லாங்கே** (*Santiago Lange*, பிறப்பு: 21 செப்டம்பர் 1961), அர்கெந்தீனாவைச் சேர்ந்த கப்பல் வடிவமைப்பாளர் ஆவார். இவர் ஒலிம்பிக் பாய்மரப் படகோட்டங்களில் கலந்து கொண்டு இரு முறை வெண்கலப் பதக்கங்களும் ஒரு முறை தங்கப் பதக்கமும் வென்றுள்ளார். தனது ஆறாவது வயதில் பாய்மரப் படகேற்றத்தைத் துவங்கிய சந்தியாகோ, பதின்மூன்றாம் வயதில் பன்னாட்டுப் போட்டிகளில் கலந்துகொள்ளத் தொடங்கினார். தனது 59வது வயதில் சந்தியாகோவும் செசீலியா கரான்சா என்ற பெண் பாய்மரப் படகோட்ட வீரரும் இணைந்து பங்கேற்று 2021 டோக்கியோ ஒலிம்பிக் நாக்ரா 17 ஓட்டத்தின் இறுதிப் போட்டியில் ஏழாவது இடத்தைப் பெற்றனர்.

புற்றுநோய் பாதிப்பு
-------------------

2014ஆம் ஆண்டில் அடிக்கடி நோய்வாய்ப்பட்ட சந்தியாகோ, நுரையீரல் புற்றுநோயால் பாதிப்படைந்துள்ளது தெரிய வந்தது. மருத்துவ ஆலோசனைப்படி, அவர் பார்செலோனாவில் அறுவை சிகிச்சை மேற்கொண்டார்; அதில், நுரையீரலில் ஒரு பகுதி வெட்டி எடுக்கப்பட்டது. அறுவை சிகிச்சையிலிருந்து மீண்டு முழு வீச்சில் பயிற்சி மேற்கொள்வதில் அவருக்கு மிகுந்த சிரமம் ஏற்பட்டது.

ரியோ ஒலிம்பிக் போட்டி
---------------------

'அறுவை சிகிச்சை முடிந்து ரியோ ஒலிம்பிக் போட்டிகளில் தொடங்குவதற்கு இடையிலிருந்த ஒன்பது மாதங்களே என் வாழ்க்கையில் நான் மிகுந்த முயற்சியை மேற்கோண்ட நாட்கள்' என்று சந்தியாகோ பிறகு குறிப்பிட்டுள்ளார். சந்தியாகோவும் செசீலியாவும் 2016 ரியோ ஒலிம்பிக்கில் நாக்ரா17 ஓட்டத்தில் கலந்து கொண்டு துவக்கப் போட்டிகளில் முதலிடம் பிடித்தனர்; ஆனால், இறுதி ஓட்டத்தில் இருமுறை தவறிழைத்து பின்வரிசைக்குத் தள்ளப்பட்ட இவ்விருவரும், மிகுந்த முயற்சியினாலும் அவர்கள் அமைத்த வியூகங்களினாலும் முதலிடத்தைப் பிடித்து ஒலிம்பிக் தங்கம் வென்றனர்.

மேற்கோள்கள்
-----------

1. ↑  "redbull". .
2. ↑  "World Sailing -- Santiago Lange" இம் மூலத்தில் இருந்து 3 ஆகத்து 2021 அன்று. பரணிடப்பட்டது.. .
3. 1 2 3  "olympics.com" இம் மூலத்தில் இருந்து 3 ஆகத்து 2021 அன்று. பரணிடப்பட்டது.. .

வெளி இணைப்புகள்
---------------

* official website பரணிடப்பட்டது 2021-07-13 at the வந்தவழி இயந்திரம்
**பெர்னாண்டோ பெரால்டா** (*Fernando Peralta*) அர்கெந்தீனா நாட்டைச் சேர்ந்த ஒரு சதுரங்க கிராண்டு மாசுட்டர் ஆவார்.

சதுரங்க வாழ்க்கை
----------------

1997 ஆம் ஆண்டில் பெரால்டா பான் அமெரிக்க இளையோர் சதுரங்கப் போட்டியில் வெற்றியாளர் பட்டத்தை வென்றார். இவர் பல சதுரங்க ஒலிம்பியாடு போட்டிகளில் அர்கெந்தினா நாட்டைப் பிரதிநிதித்துவப்படுத்தினார்.

2006, 2018 மற்றும் 2022 ஆம் ஆண்டுகளில் நடைபெற்ற சதுரங்கப் போட்டிகளில் வென்று பெர்னாண்டோ பெரால்டா மூன்று முறையாக அர்கெந்தினா நாட்டின் சதுரங்க வெற்றியாளராக உள்ளார். இறுதிச் சுற்றில் பாப்லோ அகோசுடாவை தோற்கடித்து லியாண்ட்ரோ கிரிசா மற்றும் சாண்ட்ரோ மரேகோ ஆகியோரை விடவும் அதிகப்புள்ளிகள் எடுத்து 2022 ஆம் ஆண்டுக்கான பட்டத்தை இவர் வென்றார்.

பெரால்டா 2007 ஆம் ஆண்டில் சதுரங்க உலகக் கோப்பையில் போட்டியிட்டார். அங்கு அவர் முதல் சுற்றில் எர்னசுட்டோ இனார்கீவ் என்பவரால் தோற்கடிக்கப்பட்டார். பெரால்டா மீண்டும் 2023 ஆம் ஆண்டுக்கான சதுரங்க உலகக் கோப்பையில் போட்டியிட திட்டமிட்டுள்ளார்.

மேற்கோள்கள்
-----------

1. ↑  "GM Fernando Rodrigo Peralta". .
2. ↑  "Fernando Peralta wins 2022 Argentine Championship". December 11, 2022. .
3. ↑  List of Qualifiers for the World Cup 2007 பரணிடப்பட்டது 2008-04-12 at the வந்தவழி இயந்திரம் from fide.com, accessed 2008-04-10.
4. ↑  "FIDE World Cup 2023: Preliminary lists of eligible players announced". .
**பர்குந்தா** (**Farkhunda**) என்பவர் ஆப்கானிஸ்தானின் தலைநகரான காபூலைச் சேர்ந்த 27 வயது பெண் ஆவார். 2015 ஆம் ஆண்டு மார்ச்சு மாதம் 19 ஆம் திகதி அங்குள்ள ஷா-டோ ஷாம்சிரா மசூதிக்குள் தொழுகைக்குச்சென்ற போது குரானை எரித்துவிட்டதாக எழுந்த தவறான தகவலால் அடித்துக்கொலை செய்யப்பட்டார்.

நிகழ்வு
-------

காபூலில் அமைந்துள்ள ஷா-டோ ஷாம்சிரா மசூதிக்கு பர்குந்தா தொழுகைக்குச் சென்றபோது, அவர் குரானை எரித்துவிட்டதாகச் சிலர் வெளியில் ஒரு தகவலைச் சொன்னார்கள். அது நகர் முழுவதும் பரவியதால் ஏராளமான ஆட்கள் கூடி அவளை மசூதிக்கு வெளியில் இழுத்துவந்து அடித்துக் கொன்றனர். அவரின் உயிர் பிரிவதற்குள் அந்த நகரில் ஓடும் ஆற்றங்கரைக்கு எடுத்துச்சென்று எரித்தனர். ஆனால் இதை ஆயிரக்கணக்கானோர் சுற்றி நின்று வேடிக்கை மட்டும் பார்த்தனர். அப்போது தீயணைப்பு வீரர்கள் அப்பெண்ணின் உடலை மீட்டுச்சென்றனர்.

விசாரணை
-------

ஆப்கானிஸ்தான் காவலர்கள் நடத்திய முதற்கட்ட விசாரணையில் இவர் நிரபராதி என்று தெரிய வந்துள்ளது. அதனால் இவரின் சாவுக்கு நியாயம் கேட்டு ஏராளமான பெண்கள் காபூல் நகரில் ஊர்வலம் சென்றனர்.

மேற்கோள்கள்
-----------

1. ↑  எரித்ததாக புகார்﻿: ஆப்கானிஸ்தானில் இளம்பெண் அடித்துக் கொலை
2. ↑  Kabul mob attack: Women help bury 'wrongly accused' Farkhunda
3. ↑  ஆப்கன் பெண் அடித்துக் கொல்லப்பட்ட சம்பவம்﻿: நீதி கோரி ஆயிரக்கணக்கான பெண்கள் காபூலில் பேரணி﻿
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Eugenia|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**இயூசினியா போசிரி** (தாவர வகைப்பாட்டியல்: *Eugenia bojeri*) என்ற தாவரயினம், தாவரக் குடும்பமான மிர்டாசியே (Myrtaceae) என்பதுள் அமைகிறது. இந்த இனம் மொரிசியசு நாட்டின் அகணிய தாவரம் ஆகும். இதன் வாழிடங்கள் அழிந்து வருவதால், மிக அருகிய தாவரமாக அறிவிக்கப்பட்டுள்ளது.

மேற்கோள்கள்
-----------

1. 1 2  Page, W. (1998). "*Eugenia bojeri*". *IUCN Red List of Threatened Species* **1998**: e.T30557A9552646. doi:10.2305/IUCN.UK.1998.RLTS.T30557A9552646.en.. பார்த்த நாள்: 5 சனவரி 2024.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1306322
* BOLD: 1104020
* EoL: 5450170
* GBIF: 5416745
* iNaturalist: 192008
* IPNI: 593786-1
* IUCN: 30557
* என்.சி.பி.ஐ: 2217929
* Plant List: kew-74525
* POWO: urn:lsid:ipni.org:names:593786-1
* Tropicos: 100189037
* WCSP: 74525

 |